Ne konfuzu kun Rjokano (gastejo)

**Ryōkan** aŭ **Rjokano** (Hepburn-Transskribo; japane 良 (りょう)寛 (かん) [rjoːkan]), kies vera nomo estis **YAMAMOTO Eizo** (山 (やま)本 (もと) 栄 (えい)蔵 (ぞう), [jamamoto eizoː]; naskiĝis la 2-an de oktobro en la 8-a jaro de Hōreki [la 2-an de novembro 1758]; mortis la 6-an de januaro en la 2-a jaro de Tenpō [la 18-an de februaro 1831]), kies kromnomo estis **Taigu** (大 (たい)愚 (ぐ), [taꜜigu], "Granda Malsaĝulo") estis japana zenbudhista monaĥo, kaligrafo kaj poeto, kiu loĝis en Echigo (en la nuna gubernio Niigata), Japanujo.

Vivo
----

Li naskiĝis en Izumozaki, Echigo (nun Izumozaki, Santo-distrikto, Niigata). Lia patro　YAMAMOTO Samon Yasuo (山本左門泰雄), posteulo el riĉa familio, estis poeto, estro de sia urbeto kaj ŝintoisto de Ishii-Sanktejo. La juna Eizo pasigis sian junulecon studante. Dekokjara li decidis eniri en zenmonaĥejon. Tie lia vivo skuiĝis. Li estis disĉiplo de la majstro Kokusen, kiu apartenis al la sekto Soto. La budhista monaĥo Ryōkan verkis multajn poemojn, nomatajn utaojn, naivstilajn, volonte forlasante la kompleksajn regulojn kaj la tradician stilon de tiaj poemoj.

Post la morto de sia majstro, Ryōkan estis ties nura heredanto kaj oni nomis lin posteulo de Kokusen. Malgraŭ tio, li preferis foriri. Dum la sekvaj dudek jaroj li loĝis en monta ermitejo, kiun li nomis *Gogo an*. Tiam, li konatiĝis kun Teishin, juna zen-monaĥino, kun kiu li havis intiman amikecon. Fine de sia vivo, forlasinte *Gogo an*, Ryokan vivis en la domo de sia amiko Kimura Motoemon. La *"granda stultulo"* (大愚, 'taigu'), forpasis en la jaro 1831, sepdekdu-jaraĝa.

Poemoj
------

Jen kelkaj poemoj verkitaj de Ryokan:

> 
> *Kiu diras, ke miaj poemoj estas poemoj?*   
> 
> *Miaj poemoj ne estas poemoj.*   
> 
> *Kiam vi scios, ke miaj poemoj ne estas poemoj,*   
> 
> *tiam ni povos paroli pri poezio.*   
> 
>   
> 
> *Morgaŭ?*   
> 
> *Sekvan tagon?*   
> 
> *Kiu scias?*   
> 
> *Ni ebriiĝas*   
> 
> *de tiu ĉi tag'!*   
> 
> 
> 
> 

Jen tankao:

| Originalo | Rondaj kanaoj | Transliteraĵo | Traduko |
| --- | --- | --- | --- |
| 形見とて何か残さむ春は花山ほととぎす秋はもみぢ葉 | かたみとてなにかのこさむはるははなやまほととぎすあきはもみぢは | Katami toteNani ka nokosamuHaru wa hanaYama hototogisuAki wa momiji ha | Kiel memorigaĵonKion mi lasu post mi?Printempe, florojn;Monte, grizkapajn kukolojn;Aŭtune, kolorŝanĝitajn foliojn. |

Lia ermita vivo estas ofte objekto de liaj poemoj. Tiel, iam reveninte hejmen vespere Ryokan konstatis, ke ĉiuj liaj posedaĵoj malaperis, kaj verkis jenan hajkon:

| Originalo | Rondaj kanaoj | Transliteraĵo | Traduko |
| --- | --- | --- | --- |
| 盗人にとり残されし窓の月 | ぬすびとにとりのこされしまどのつき | Nusubito niTorinokosareshiMado no tsuki | De la ŝtelistoForgese forlasita:Lun’ ĉe l’ fenestro. |

Statuoj
-------

* Ryōkan-dō (Izumozaki, Niigata)
* Tenryō no Sato (Izumozaki, Niigata)
* Ryūsen-ji (Nagaoka, Niigata)
* Nagaoka-Stacio
* Entsū-ji (Kuraŝiki, Okajama)

Vidu ankaŭ
----------

Rjokano (gastejo)

Referencoj
----------

1. ↑  Tradukita el la angla
2. 1 2  Tradukita el la franca vikipedio

Eksteraj ligiloj
----------------

* Kategorio Ryokan en la Vikimedia Komunejo (Multrimedaj datumoj)

* Memoria Muzeo de Ryōkan (en la angla)[*rompita ligilo*]
* Poemoj de Ryokan (en la angla)
* Pri Ryokan kiel ermito (en la angla)
* Kaligrafio de Ryokan
* Poemoj de Ryokan (en la angla)


|  |  |
| --- | --- |
| Bibliotekoj | * PeEnEo: 295608
* GND: 118604384
* LCCN: n81012404
* VIAF: 262474709
* ISNI: 0000 0001 1066 7149
* LIBRIS: 399516
* SUDOC: 028650506
* BNF: 12044211f
* ULAN: 500325303
* NDL: 00271515
* BNE: XX963601
 |